CRC ควัก 238 ลบ. ซื้อหุ้น “เอ็มพี ซินเนอร์จี” 60% ต่อยอดธุรกิจฮาร์ดไลน์
CRC ควักเงิน 238.5 ลบ. ส่ง "ออฟฟิศเมท" ซื้อหุ้น “เอ็มพี ซินเนอร์จี” ผู้นำด้านสินค้าเพื่อสุขภาพแบบครบวงจร โดยเฉพาะเฟอร์นิเจอร์เพื่อสุขภาพ  ในสัดส่วน 60% ลุยขยายตลาดใหม่ ต่อยอด-เสริมแกร่งกลุ่มธุรกิจฮาร์ดไลน์
CRC ควักเงิน 238.5 ลบ. ส่ง "ออฟฟิศเมท" ซื้อหุ้น “เอ็มพี ซินเนอร์จี” สัดส่วน 60% ต่อยอด-เสริมแกร่งกลุ่มธุรกิจฮาร์ดไลน์
2 มิ.ย. 2565

บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ระบุว่า วันนี้ (2 มิ.ย.2565) บริษัท ออฟฟิศเมท (ไทย) จำกัด ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 99.7 ได้เข้าซื้อหุ้นในบริษัท เอ็มพี ซินเนอร์จี จำกัด จำนวน 59,999 หุ้น คิดเป็นร้อยละ 60 ของหุ้นที่ออกและจำหน่ายได้แล้วทั้งหมด ที่ราคา 3,975 บาท/หุ้น คิดเป็นเงินลงทุนประมาณ 238.5 ล้านบาท
ทั้งนี้ บริษัท เอ็มพี ซินเนอร์จี จำกัด เป็นผู้นำด้านสินค้าเพื่อสุขภาพแบบครบวงจร โดยเฉพาะสินค้าประเภทเฟอร์นิเจอร์เพื่อสุขภาพสำหรับกลุ่มลูกค้าทุกเพศทุกวัยในขณะที่ธุรกิจของออฟฟิศเมทเป็นธุรกิจค้าปลีกที่ครบครันในการจำหน่ายสินค้าสำหรับสำนักงาน ซึ่งการลงทุนครั้งนี้เพื่อขยายธุรกิจไปยังตลาดใหม่ๆ โดยจะต่อยอดและเสริมความแข็งแกร่งให้ส่วนงานฮาร์ดไลน์ของกลุ่มบริษัท